19. febrúar
19. febrúar er 50. dagur ársins samkvæmt gregoríska tímatalinu. 315 dagar (316 á hlaupári) eru eftir af árinu.

Atburðir 
 607 - Bonifasíus 3. varð páfi.
 1594 - Sigmundur Vasa var krýndur konungur Svíþjóðar í Uppsölum.
 1600 - Perúska eldfjallið Huaynaputina sprakk, svo úr varð mesta eldgos í sögu Suður-Ameríku.
 1662 - Samkvæmt konunglegri tilskipun breyttust 49 dönsk og norsk lén í ömt.
 1674 - England og Holland gerðu með sér Westminster-sáttmálann.
 1846 - Bandaríkin tóku við stjórnartaumunum í Lýðveldinu Texas.
 1878 - Thomas Edison fékk einkaleyfi á grafófóninum (Phonograph).
 1881 - Kansas varð fyrsta ríki Bandaríkjanna til að banna sölu alkóhóls.
 1886 - Fyrstu hvalafriðunarlögin voru sett á Íslandi.
 1910 - Fyrsti knattspyrnuleikurinn fór fram á Old Trafford-leikvanginum.
 1930 - Stóra bomba hófst á heimsókn Helga Tómassonar yfirlæknis á Kleppi til Jónasar Jónssonar frá Hriflu sem þá var dómsmálaráðherra.
 1959 - Bretland veitti Kýpur sjálfstæði, sem gekk í gildi 16. ágúst 1960. 
 1960 - Viðreisnarstjórnin hóf efnahagsumbætur með auknu frelsi í inn- og útflutningi ásamt 30% gengislækkun.
 1964 - Paul Simon skrifaði lagið „The Sound of Silence“ sem hálfu ári síðar gerði hann og Art Garfunkel fræga sem dúettinn Simon & Garfunkel.
 1976 – Ísland sleit stjórnmálasambandi við Bretland vegna deilna um fiskveiðiheimildir.
 1978 - Egyptalandsher réðist á alþjóðaflugvöllinn í Larnaca á Kýpur til að reyna að hindra flugrán.
 1982 - Bílaframleiðandinn DeLorean Motor Company í Belfast var settur undir skiptaráðanda.
 1984 - Vetrarólympíuleikunum í Sarajevó lauk.
 1985 - Fyrsti þáttur bresku sápuóperunnar EastEnders var sendur út á BBC One.
 1985 - 148 létust þegar Boeing 727-þota rakst á sjónvarpsmastur í lendingu á Bilbao á Spáni.
 1986 - Sovétríkin settu geimstöðina Mír á braut um jörðu.
 2002 - Geimkönnunarfarið 2001 Mars Odyssey hóf að kortleggja yfirborð Mars með hitaskanna.
 2003 - 302 hermenn létust þegar herflugvél hrapaði í Íran.
 2003 - Alþjóðaheilbrigðisstofnunin staðfesti að ebólafaraldur væri hafinn í Vestur-Kongó.
 2008 - Fidel Castro Kúbuleiðtogi tilkynnti að hann myndi láta af embætti þann 24. febrúar.
 2012 - Íran hætti sölu olíu til Bretlands og Frakklands í kjölfar viðskiptaþvingana Evrópusambandsins gegn Íran.

Fædd 
 1473 - Nikulás Kópernikus, pólskur stjörnufræðingur (d. 1543).
 1859 - Svante August Arrhenius, sænskur vísindamaður (d. 1927).
 1865 - Sven Hedin, sænskur landkönnuður (d. 1952).
 1901 - Muhammad Naguib, forseti Egyptalands (d. 1984)
 1940 - Saparmyrat Nyýazow, forseti Túrkmenistan (d. 2006).
 1940 - Andrzej Strejlau, pólskur þjálfari Knattspyrnufélagsins Fram.
 1946 - Karen Silkwood, bandarískur tæknifræðingur (d. 1974).
 1948 - Tony Iommi, breskur tónlistarmaður (Black Sabbath).
 1953 - Hannes Hólmsteinn Gissurarson, prófessor við Háskóla Íslands.
 1953 - Cristina Fernández de Kirchner, forseti Argentinu.
 1957 - Falco, austurrískur söngvari (d. 1998).
 1957 - Adolf H. Berndsen, íslenskur stjórnmálamaður.
 1957 - Ray Winstone, enskur leikari.
 1960 – Andrés prins, hertogi af Jórvík.
 1963 - Slobodan Dubajić, serbneskur knattspyrnumaður.
 1964 - Jennifer Doudna, bandarískur lífefnafræðingur.
 1981 - Kyle Martino,  bandarískur knattspyrnumaður.
 1983 - Daigo Kobayashi, japanskur knattspyrnumaður.
 1985 - Haylie Duff, bandarísk leikkona.
 1986 - Maria Mena, norsk söngkona.
 1986 - Marta Vieira da Silva, brasilísk knattspyrnukona.

Dáin 
 1405 - Tímúr, túrkmenskur herstjóri (f. 1336).
 1449 - Elinóra af Aragóníu, drottning Portúgals, kona Játvarðar Portúgalskonungs (f. 1402).
 1605 - Orazio Vecchi, ítalskt tónskáld (f. 1550).
 1670 - Friðrik 3. Danakonungur (f. 1609).
 1885 - Manni (Ármann Sveinsson), bróðir Jóns Sveinssonar (f. 1861).
 1897 - Karl Weierstrass, þýskur stærðfræðingur (f. 1815).
 1927 - Georg Brandes, danskur fræðimaður (f. 1842).
 1951 - André Gide, franskur rithöfundur og Nóbelsverðlaunahafi (f. 1869).
 1952 - Knut Hamsun, norskur rithöfundur, Nóbelsverðlaunahafi (f. 1859).
 1954 - Axel Pehrsson-Bramstorp, sænskur stjórnmálamaður (f. 1883).
 1981 - Steinn Steinsen, bæjarstjóri Akureyrar (f. 1891).
 1994 - Dagur Sigurðarson, íslenskt skáld (f. 1937).
 1997 - Deng Xiaoping, leiðtogi Alþýðulýðveldisins Kína (f. 1904).
 1999 - Mohammad Sadeq al-Sadr, írakskur shíta-leiðtogi (myrtur).
 2012 - Renato Dulbecco, ítalskur veirufræðingur og nóbelsverðlaunahafi (f. 1914).
 2012 - Ruth Barcan Marcus, bandarískur heimspekingur (f. 1921).
 2013 - Robert Coleman Richardson, bandarískur eðlisfræðingur (f. 1937).
 2016 - Umberto Eco, ítalskur rithöfundur (f. 1932).
 2016 - Harper Lee, bandariskur rithofundur (f. 1926).

Febrúar